Ehdotus: neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta /* KOM/99/0495 lopull. */





Ehdotus: NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta (komission esittämä) PERUSTELUT 1. Eri jäsenvaltioiden esittämien pyyntöjen johdosta komissio on tarkastellut yhdessä kyseisten valtioiden asiantuntijoiden kanssa mahdollisuutta avata, korottaa ja jatkaa tiettyjä teollisuustuotteita koskevia tariffikiintiöitä. 2. Tämä selvitys tehtiin tullitaloustyöryhmän kokouksen yhteydessä ja sen perusteella voitiin todeta, että jäsenvaltiot voivat hyväksyä asetusehdotuksessa tarkoitettuja tuotteita koskevan uuden tariffikiintiön avaamisen, tämän haittaamatta näiden tuotteiden markkinoita. Tämä on liitteenä olevan asetusehdotuksen tavoite. Ehdotus: NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) Neuvosto on avannut asetuksella (EY) N:o 2505/96 [1], yhteisön tariffikiintiöitä tietyille maatalous- ja teollisuustuotteille; kyseisten tuotteiden hankintatarpeet yhteisössä olisi tyydytettävä mahdollisimman suotuisin edellytyksin; tämän vuoksi olisi avattava yhteisön tariffikiintiöitä alennetuin tullein tai tullittomasti aiheellisten määrien mukaisesti, aiheuttamatta kuitenkaan häiriötä näiden tuotteiden markkinoille. [1] EYVL L 345, 31.12.1996, s. 1, asetus sellaisena kuin se on viimeksi muutettuna asetuksella (EY) N:o 1969/99 (EYVL L 244, 16.9.1999, s. 38). (2) Tämän vuoksi asetus (EY) N:o 2505/96 olisi muutettava, ON ANTANUT TÄMÄN ASETUKSEN: 1 artikla Muutetaan kiintiökaudeksi 15.10. - 31.12.1999 asetuksen (EY) N:o 2505/96 liite I seuraavasti. Lisätään tämän asetuksen liitteessä oleva tariffikiintiö asetuksen (EY) N:o 2505/96 liitteeseen I. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta . Neuvoston puolesta Puheenjohtaja LIITE >TAULUKON PAIKKA> (a) Tämän erityiskäytön valvomiseksi on sovellettava yhteisön asiaa koskevia määräyksiä. RAHOITUSSELVITYS 1. TOIMENPITEEN NIMI Ehdotus: Neuvoston asetus (EY) tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta. 2. BUDJETTIKOHTA / -KOHDAT 12 luvun 120 artikla 3. OIKEUSPERUSTA Sopimuksen 26 artikla 4. TOIMENPITEEN KUVAUS 4.1 Toimenpiteen yleistavoite Yhteisön jalostusteollisuuden tarpeiden huomioon ottamisen varmistaminen suotuisin edellytyksin. 5. RAHOITUSVAIKUTUKSET 5.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) >TAULUKON PAIKKA> Tulojen menetys yhteensä: + 3.214.080 EUR. 6. PETOSTEN TORJUNTATOIMET Tariffikiintiöiden hallinnointia koskevissa säännöksissä säädetään tarvittavista toimenpiteistä petosten ja säännönvastaisuuksien ehkäisemiseksi ja niiltä suojautumiseksi.